ئۆتۆمۆبیلەکان لەسەر ڕێگەکە
ئۆتۆمۆبیلەکان لەسەر ڕێگەکە () زنجیرەیەکی تەلەڤیزیۆنی ئەمریکییە، کە بە کۆمپیوتەری تایبەت بە ئەنیمەیشن دروست کراوە، و کورتە فیلمە لەلایەن ستۆدیۆی ئەنیمەیشنی پیکسارەوە بۆ خزمەتگوزاری ستریمینگی دیزنی+ بەرھەم ھێنراوە و لەسەر بنەمای زنجیرە فیلمی ئۆتۆمۆبیلەکان دامەزراوە. کاستی سەرەکی بریتیین لە ئۆین ویلسۆن وەک ڵایتینگ ماکوین و لاری کەیبڵ وەک ماتەر. زنجیرەکە لە نووسینی ستیڤ پورسێل و بەرھەمھێنانی مارک ساندھایمەرە. زنجیرەی ئۆتۆمۆبیلەکان لەسەر ڕێگایەکە دوای ڕووداوەکانی فیلمی ئۆتۆمۆبیلەکان ٣ (٢٠١٧) ڕوودەدات، بەدوای لایتنینگ (ویڵسۆن) و ماتەر (کەیبڵ گای) دا دەروات کە دەست دەکەن بە گەشتێکی ڕێگاوبان بۆ بەشداریکردن لە ئاھەنگی ھاوسەرگیری خوشکی ماتەر، سەردانی شوێن و کەسایەتییە جیاوازەکان دەکەن لە گەشتەکەدا. ئەم زنجیرەیە لە مانگی کانوونی دووەمی ٢٠٢٠ و لە ڕۆژی وەبەرھێنەرانی دیزنیدا ناسێندرا. سۆندھایمەر دەڵێت دەرھێنەرەکان پێکەوە کاریان کردووە بۆ پاراستنی بەردەوامی زنجیرەکە. ناونیشانەکە لە مانگی تشرینی دووەمی ٢٠٢١ ئاشکرا بوو، لە کاتی نمایشی تایبەتی پیکسار بۆ ڕۆژی دیزنی+ ٢٠٢١. چەمکی ئەڵقەکانی ئەم زنجیرەیە بریتیین لە چیرۆک کە نزیکن لە چیرۆکەکانی وەک فیلمەکانی ماد ماکس (١٩٧٩) و دەرەوەشاوە (١٩٨٠). دیزاینەری بەرھەمھێنانەکە ڕووناکییەکەی گۆڕی بۆ ئەوەی زیاتر فیلمەکانی ڕەی ھاریھاوسن وەبیربھێنێتەوە. بەرھەمھێنانی ئەم زنجیرەیە لە ماوەی ١٥ مانگدا ئەنجامدراوە. فیلمی ئۆتۆمۆبیلەکان بۆ یەکەمجار لە ٨ی ئەیلوولی ٢٠٢٢ وەک بەشێک لە ڕۆژی دیزنی+ نمایشکرا. زنجیرەکە پێداچوونەوەی ئەرێنی وەرگرت بەھۆی نمایشە دەنگییەکانی، پەیامەکانی، نوکتە، نموونەیی و ڕێزگرتن لە کولتوری پۆپ.

پێشمەرج 
دوای ماوەیەک لە ڕووداوەکانی فیلمی ئۆتۆمۆبیلەکان ٣ (٢٠١٧)، ڵایتینگ ماکوین و باشترین ھاوڕێی ماتەر دەست دەکەن بە گەشتێکی ڕێگاوبان بەسەر ئەمریکادا بۆ بەشداریکردن لە ئاھەنگی ھاوسەرگیری ماتۆی خوشکی ماتەر.

ڕۆڵە دەنگییەکان 
 ئۆوین وێڵسن وەک ڵایتینگ ماکوین
 دانیال لۆڕێنس ویتنی وەک ماتەر
 کوینتا برونسن وەک ئایڤی
 کریستێلا ئەلۆنزۆ وەک کروز ڕامیرێز
 دانا پاول وەک ماتۆ
 ئۆسکار کاماچۆ وەک ماتیو
 بۆنی ھانت وەک سالی کارێرا
 جێنیفر لویس وەک فلۆ
 چیچ مارین وەک ڕامۆن
 لۆید شێر وەک فیلمۆر
 تۆنی شالھۆب وەک لویجی
 گویدۆ کوارۆنی وەک گویدۆ
 تانیا گونادی وەک لیزا
 ڕوت لیڤیر وەک لویس
 کاتی ھۆلی وەم جنۆکەی خێرا
 گابی سانالیترۆ وەک گریسڤۆڵد
 دیبرا کاردۆنا وەک سکوات

ئەڵقەکان

بەرھەمھێنان

پەرەپێدان 

لە ١٠ی کانوونی دووەمی ٢٠٢٠، کۆمپانیای پیکسار لە ڕۆژی وەبەرھێنەرانی دیزنی ڕای گەیاند: (کە زنجیرەیەکی ئەنیمەیشن کە تێیدا ڵایتینگ ماکوین و ماتەر بەشدارن، کە گەشت دەکەن و بە وڵاتاندا دەگەڕێن و لەکاتێکیشدا ھاوڕێی نوێ و کۆن دەناسن)، لە پەرەپێداندایە و بۆ یەکەمجار لە دیزنی پڵەس لە پاییزی ٢٠٢٢ نمایش دەکرێت. زنجیرەکە لەلایەن ستیڤ پورسێلەوە نووسراوە و مارک سەنھایمەر بەرھەمی جێبەجێکارە، پورسێل و بۆبی پۆدێستا و دەرھێنەری فیلمی کارس ٣ برایان فەی کاری دەرھێنانی ئەڵقەکانی کردووە. بەپێی وتەی سۆندھایمەر، دەرھێنەرەکان پێکەوە کاریان کردووە بۆ پاراستنی بەردەوامی لەناو زنجیرەکەدا. لە ١٢ی تشرینی دووەمی ٢٠٢١ ڕاگەیەندرا کە زنجیرەکە بە ناوی ئۆتۆمۆبیلەکان لەسەر ڕێگەکە دەبێت. بەرھەمھێنانی زنجیرەکە لە ماوەی ١٥ مانگدا ئەنجامدرا.

نووسین 
سینەماکاران دەیانویست زنجیرەیەکی بچووکیان ھەبێت چونکە ھەستیان دەکرد باشترین ڕێگایە بۆ لێکۆڵینەوە لە چەمکی گەشتە ڕێگاوبانەکە لە ھەمان کاتدا لێکۆڵینەوە لە پەیوەندی نێوان ماکوین و ماتەر، چونکە بەرھەمھێنەران ھەستیان دەکرد کەسایەتییەکان کاتیان لەسەر شاشە نییە پێکەوە. ھەر ئەڵقەیەک تۆن و ژانەری جیاوازی ھەیە. چەمکی زنجیرەکە لەلایەن پورسێلەوە پێشنیارکرا، کاتێک بەرھەمھێنەران بیرۆکەکانیان کۆدەکردەوە بۆ نووسینەوەی زنجیرەکە، دوای ئەوەی یەکێک لە بەرھەمھێنەران ئیلھامێکی لە گەشتێکی ڕێگاوبانی منداڵیدا وەرگرتبوو کە لەگەڵ خێزانەکەیدا ئەنجامیدابوو، ھەروەھا پورسێڵ ویستویەتی لێکۆڵینەوە بکات کە چۆن ماکوین و ماتەر کاردانەوەیان دەبێت بەرامبەر بە دۆزینەوەی خۆیان لە سیناریۆی جیاوازدا. بەپێی وتەی پورسێل، چیرۆکی ھەر ئەڵقەیەک لە سیناریۆیەکی بنەڕەتییەوە بڕیاری لەسەر دراوە، دوای ئەوە سینەماکاران چەمکگەلێکیان خستەڕوو کە لەناو جیھانی ئۆتۆمبێلەکاندا جێیان بووەتەوە و پێشتر لێکۆڵینەوەیان لەسەر نەکراوە. چەمکەکانی ئەڵقەکان بریتین لە چیرۆکەکان کە ئیلھامیان لە فیلمەکانی وەک ماد ماکس و دەرەوەشانەوە وەرگرتووە. بۆ پەیوەندی ماتەر لەگەڵ خوشکەکەی ماتۆ، پۆدێستا ئیلھامی لە پەیوەندییەکەی لەگەڵ خوشکەکانی خۆی وەرگرتووە.

ڕۆڵەکان 
لە ١٢ی تشرینی دووەمی ٢٠٢١ ڕاگەیەندرا کە ئۆین ویلسۆن و لاری کەیبڵ گای ڕۆڵی خۆیان وەک لایتنینگ مەکوین و ماتەر دووبارە دەکەنەوە. بەپێی وتەی دەرھێنەر برایان فی، لاری و ویڵسن ڕێگەیان پێدراوە لەکاتی تۆمارکردنی دێڕەکانیان پێشنیاری جیاوازیش پێشکەش بکەن.

ئەنیمەیشن 
یەکێک لە ئەڵقەکان زنجیرەیەکی فلاشباکی سەردەمی پێش مێژوو دەخاتە ڕوو. بۆ فلاشباکەکە، ئەنیمەیتەرەکان ئیلھامیان لە کارەکانی ئەنیمەیشنی Ray Harryhausen وەرگرتووە، کە پورسێل لە منداڵیدا سەیری فیلمەکانی کردووە. ھەم بۆ جووڵەی دایناسۆرەکان و ھەم کاتێک ماکوین و ماتەر لەلایەن دایناسۆرەکانەوە ھەڵدەگیرێن، ئەنیمەیتەرەکان جووڵەی کاڵیان لەکارخست بۆ ئەوەی ھەستی فیلمەکانی ھاریھاوسن ڕەنگ بداتەوە، کە بە درێژایی زنجیرەکە بەکاریان ھێناوە. ھەروەھا دیزاینەری بەرھەمھێنانەکە گۆڕینی ڕووناکییەکەی کردووە بۆ ئەوەی زیاتر فیلمەکانی وەبیربھێنێتەوە. ھەروەھا توخمەکانی دیکەی وەک چوارچێوە گۆڕانکارییان بەسەردا ھات.

میوزیک 
دوای بڵاوبوونەوەی ترەیلەرەکە دەرکەوت کە جەیک مۆناکۆ ئاوازی بۆ ھەر نۆ ئەڵقەکە داناوە. ھەروەھا مۆناکۆ لەگەڵ دەرھێنەر بۆبی پۆدێستا گۆرانی سەرەکی بەرنامەکەیان نووسیوە و بۆبی ھامریک گۆرانییەکەی پێشکەش کردووە. ھەر ئەڵقەیەک جۆرێک لە گۆرانی سەرەکیی تێدایە بۆ ئەوەی ڕەنگدانەوەی شێوازەکەی بێت.

بڵاوکردنەوە و پێشوازیکردن 
فیلمی ئۆتۆمۆبیلەکان لەسەر ڕێگەکە بۆ یەکەمجار لە ٨ی ئەیلوولی ٢٠٢٢ لە کەناڵی دیزنی+ بڵاوکرایەوە. ترەیلەری فەرمی لە کەناڵی یووتیووب پیکسار لە ١ی ئابی ٢٠٢٢ بڵاوکرایەوە. بۆ ناساندنی زنجیرەکە، ھەروەھا مەکدۆناڵدز ھەڵمەتێکی ڕیکلامی بۆ ئەم زنجیرەیە دەستپێکردبوو. لە ماڵپەڕی کۆکەرەوەی پێداچوونەوەکان، زنجیرەکە خاوەنی ڕیزبەندی پەسەندکردنی ٩٢٪ە، بە تێکڕای ڕیزبەندی ٧/١٠ بە پشتبەستن بە ١١ پێداچوونەوە. جۆیل کیلەر لە کۆمپانیای دیسایدەر زنجیرەکەی بە گەشتێکی کلاسیکی ڕێگاوبان بۆ ھاوڕێیەتی ناساند، ستایشی نوکتە و پێشکەشکردنی کلتووری پۆپی کرد، لە ھەمان کاتدا ستایشی نواندنی دەنگی و داینامیکی نێوان ئۆین ویلسۆن و لاری کەیبڵ گای کرد. پۆلی کۆنوای لە کۆمپانیای کۆمۆن سێنس میدیا ٤ لە کۆی ٥ ئەستێرەی بە زنجیرەکە بەخشی، ستایشی وێناکردنی پەیامە ئەرێنییەکان و نموونەکانی کرد، ئاماژەی بە ھاوڕێیەتیش کرد تێیدا.

سەرچاوەکان

بەستەرە دەرەکییەکان

بەرنامە تەلەڤیزیۆنییەکان بە زمانی ئینگلیزی
ئۆتۆمۆبیلەکان (پاشکۆ)
زنجیرە تەلەڤیزیۆنییەکانی پیکسار
زنجیرە تەلەڤیزیۆنییە ئەنیمەیشنییەکان لەسەر ئۆتۆمۆبیلی پێشبڕکێ
بەرنامەسازی ڕەسەنی دیزنی+
زنجیرە تەلەڤیزیۆنییە پاشکۆیە ئەمریکییەکان
زنجیرە تەلەڤیزیۆنییەکان لەسەر بنەمای فیلمەکانی دیزنی
بەرنامە ڕاستەقینەکانی دیزنی+
زنجیرە تەلەڤیزیۆنییە ئەنیمەیشنییەکانی دیزنی
زنجیرە تەلەڤیزیۆنییە ئەنیمەیشنییە کۆمپیوتەرییە ئەمریکییەکان
زنجیرە تەلەڤیزیۆنییە ئەنیمەیشنییە ئەمریکییەکانی دەیەی ٢٠٢٠
زنجیرە تەلەڤیزیۆنییە کۆمیدییە ئەنیمەیشنییە منداڵانە ئەمریکییەکان
زنجیرە تەلەڤیزیۆنییە ئەنیمەیشنییەکان لەسەر ئۆتۆمۆبیلە پێشبڕکێیەکان
زنجیرە تەلەڤیزیۆنییە ئەمریکییەکان، دەستپێکردنی ٢٠٢٢